《麻地岭拜三代祖墓》
明代·罗槐

晓登麻地岭，露发松楸气。三代安祖茔，屡入吾梦寐。

岂必清明来，展拜享堂内。纸钱飞上天，酹酒香归地。

苔翳王公碑，不敢侵其字。定有精灵归，气脉通苗裔。

下山馀白云，护我先灵在。

作者简介：罗槐，字公士，号玉霖。东莞人。亨信六世孙。明思宗崇祯间诸生。事见清罗嘉蓉《宝安诗正续集》卷一。